Sfântu Gheorghe va avea un Consiliu Local format numai din membri UDMR. Primarul Antal Arpad invită PSD, PNL și USR într-unul "consultativ"
Municipiul Sfântu Gheorghe va avea un consiliu local format numai din maghiari. Niciun alt partid nu a reușit să treacă pragul electoral. Câștigătorii celor 21 de locuri din Consiliul Local Sfântu Gheorghe fac toți parte din Uniunea Democrată a Maghiarilor din România (UDMR). Primarul vrea însă un „consiliu consultativ” care să-i reprezinte pe cei 20% de români din oraș.